32000R0813
L 100/5
JURNALUL OFÍCIAL AL UNIUNII EUROPENE
REGULAMENTUL (CE) NR. 813/2000 AL CONSILIULUI
din 17 aprilie 2000
de completare a anexei la Regulamentul (CE) nr. 1107/96 al Comisiei privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere propunerea Comisiei,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 17 alineatul 2,
întrucât:
(1)
Pentru anumite denumiri comunicate de statele membre în conformitate cu articolul 17 din Regulamentul (CEE) nr. 2081/92 s-au solicitat informații suplimentare pentru a asigura conformitatea acestor denumiri cu articolele 2 și 4 din regulamentul menționat. Ca urmare a examinării acestor informații suplimentare, rezultă că aceste denumiri sunt conforme cu articolele menționate. În consecință, este necesar să fie înregistrate și adăugate în anexa la Regulamentul (CE) nr. 1107/96 al Comisiei (2).
(2)
Comitetul prevăzut în articolul 15 din Regulamentul (CEE) nr. 2081/92 nu a emis un aviz favorabil,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1107/96 al Comisiei se completează cu denumirile care figurează în anexa la prezentul regulament.
Articolul 2
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 17 aprilie 2000.